Labākā populārā filma (Amerikas Kinoakadēmijas balva)

Kinoakadēmijas balva par izciliem sasniegumiem populārajā filmā jeb Kinoakadēmijas balva par labāko populāro filmu bija Kinoakadēmijas ierosināta balva, ko pasniegtu ikgadējā Amerikas Kinoakadēmijas balvas pasniegšanas ceremonijā.  tika paziņots par jaunas kategorijas izveidi. Jau nākamajā mēnesī Kinoakadēmija paziņoja, ka balva netiks pasniegta 91. Kinoakadēmijas balvas pasniegšanas ceremonijā, kā bija plānots iepriekš. Kategorijas ieviešana tika atlikta, lai "papildu izpētītu un apkopotu informāciju par jauno kategoriju".

 Vēsture 
 Kinoakadēmija izsūtīja tās locekļiem ziņu, kurā bija teikts: "Jauna balvas kategorija — mēs izveidojām jaunu kategoriju par izciliem sasniegumiem populārajā filmā. Atbilstības prasības un citi svarīgie kritēriji tiks publicēti". Tā bija pirmā jaunas kategorijas izziņošana kopš "Labākā animācijas filma" kategorijas prezentācijas 74. Kinoakadēmijas balvas pasniegšanas ceremonijā. Filmas, kas nominētas kā labākās populārās filmas, var tikt nominētas arī kā "Labāka filma".

2018. gada novembrī, Kinoakadēmijas prezidents Džons Beilijs apstiprināja, ka kategorijas izveide ir saistīta ar ceremonijas translācijas zemajiem reitingiem. Viņš izteica cerību, ka nākotnē sanāks ieviest šo kategoriju. Beilijs šo kategoriju salīdzināja ar dalītu labākās filmas balvu 1. Kinoakadēmijas balvas pasniegšanas ceremonijā, kad Wings ieguva balvu kā labākā jeb izcilākā filma, savukārt Sunrise: A Song of Two Humans ieguva balvu par unikālāko māksliniecisko izpildījumu.

 Atsauksmes 
Paziņojums par populārās filmas kategoriju saņēma negatīvu kritiku gan no žurnālistiem, gan Kinoakadēmijas locekļiem. Daudzi tajā saskatīja mēģinājumu izmantot skatītāju pamatauditoriju, tādējādi palielinot ceremonijas TV reitingus. Tika izteikta arī kritika, ka kategorijas izveidošana samazinātu blokbāstera žanra filmu izredzes saņemt nomināciju kategorijā "Labākā filma".  Kategorijas nosaukums arī tika kritizēts, jo ar nosaukumu "popularā" varētu saprast, ka filmas, kas nominētas citās kategorijās, ir nepopulāras vai nav iemantojušas pamatauditorijas interesi. Bobs Čipmans no žurnāla The Escapist atzīmēja, ka potenciālais balvas saņēmējs būtu "Melnā Pantera", filma, kuras aktieru pamatsastāvs ir afroamerikāņi un tajā ir izcilas atsauces uz afroamerikāņu kultūru, tādēļ filma būtu pelnījusi "atsevišķu, bet līdzvērtīgu" labākās filmas balvu.

Turpretī Džīns Del Vekkio no USA Today atbalstīja kategoriju par tās potenciālu atpazīt kases grāvēju filmas, kā arī režisoriem pievērsties mākslinieciskumam, kas uzrunā lielāko daļu skatītāju. Bez tā viņš atzīmēja, ka populārās filmas kategorija būtu Kinoakadēmijas balvas "atgriešanās pie tās saknēm". Laika posmā no 1940. gada līdz 1970. gadam "Labākās filmas" balvas saņēmējas bija gada ienesīgāko filmu desmitniekā. Salīdzinoši, pēdējo reizi filma, kas saņēma balvu kategorijā "Labākā filma" un vienlaikus bija arī gada ienesīgāko filmu desmitnieka bija "Openheimers", kas saņēma 96. Kinoakadēmijas balvu 2024. gadā, un tā ir pirmā reize divu desmitgažu laikā kopš 76. Kinoakadēmijas balvas pasniegšanas 2004. gadā.

 Atsauces 

 Ārējās saites 
 Oscars.org (oficiālā Kinoakadēmijas mājaslapa)

Kategorija:Amerikas Kinoakadēmijas balvas ieguvēji